Spilt Gravy on Rice

Spilt Gravy On Rice () ialah filem komedi Malaysia 2022 arahan sulung Zahim Albakri dengan skrip ditulis bersama oleh Zahim, Jit Murad dan June Tan. Diadaptasi dari drama pentas 2002 dengan tajuk sama karya Jit, ia mengisahkan kehidupan lima beradik dari lima ibu yang berbeza dan seorang bapa yang membesar dalam arah yang berbeza. Filem ini asalnya ditayangkan pada 8 November 2015, bagaimanapun ia dikeluarkan secara rasmi pada 9 Jun 2022.

Pelakon

Pelakon utama
 Zahim Albakri sebagai Zak
 Bernice Chauly sebagai Kalsom 
 Sean Ghazi sebagai Husni
 Na'a Murad sebagai Darwis
 Juliana Ibrahim sebagai Zaitun
 Rahim Razali sebagai Bapak

Pelakon undangan
 Nanu Baharudin sebagai IPGM
 Ida Nerina sebagai Salamiah
 Melissa Saila sebagai Roslinda
 Sabrina Hassan sebagai Hawa
 Diana Danielle sebagai Jackie
 Jit Murad sebagai Kapten "Malaikat"
 Harith Iskander sebagai pembantu juruterang "Malaikat"
 Junji Delfino sebagai Concepcion
 Joelah Charles sebagai Sujatha
 Carliff Carleel sebagai Azri
 Bernie Chan sebagai Hortense
 Doppo sebagai Issey
 Dara Raziana Othman sebagai Michelle
 Nam Ron sebagai Nordin
 Amerul Affendi sebagai Faizal
 Imri Nasution sebagai Sam
 Nuramerra Aqma sebagai Lily
 Elaine Pedley sebagai Willow Gomez
 Lee Swee Keong sebagai Penari Lelaki
 Hairi Safwan sebagai Bapak muda

Penerbitan
Sebelum diterjemah ke layar perak, Spilt Gravy On Rice merupakan drama pentas yang pernah memenangi pelbagai anugerah termasuk Pengarah Terbaik (Zahim Albakri), Skrip Asal Terbaik (Jit Murad), Penataan Cahaya Terbaik (Mac Chan) dan Anugerah Pilihan Penonton di Anugerah Seni BOH Cameronian yang pertama pada tahun 2002.

Filem ini menjalani penggambaran di kediaman keluarga Zahim sendiri, yang telah dirobohkan sejurus selepas filem ini disiapkan.

Keluaran
Filem ini pada asalnya dijadualkan untuk tayangan pada 2013 tetapi ia tidak diluluskan oleh Lembaga Penapis Filem (LPF) untuk ditayangkan kerana filem itu menangani pelbagai topik pantang larang, tarikh tayangan kemudiannya dipinda ke 8 November 2016. Selepas kematian Jit Murad pada Februari 2022, filem ini dikeluarkan secara rasmi pada 9 Jun 2022.

Rujukan

Pautan luar
 Laman web rasmi
 

Filem 2015
Filem Malaysia tahun 2015
Filem 2022
Filem Malaysia tahun 2022
Filem bahasa Inggeris